Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka \_. Statuta Općine Sveti Filip i Jakov, Općinsko vijeće, na \_\_\_. sjednici, \_\_\_.\_\_\_.\_\_\_\_\_\_., donosi

**Odluku o izradi**

**Urbanističkog plana uređenja zone pomoćnih gospodarskih objekata**

***Opće odredbe***

Članak 1.

Donosi se odluka o izradi Urbanističkog plana uređenja zone pomoćnih gospodarskih objekata, u daljnjem tekstu: Odluka.

Donošenjem ove Odluke započinje postupak izrade i donošenja Urbanističkog plana uređenja zone pomoćnih gospodarskih objekata, u daljnjem tekstu: Plan.

Nositelj izrade Plana je Općina Sveti Filip i Jakov, Jedinstveni upravni odjel, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu Plana***

Članak 2.

Postupak izrade i donošenja Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade Plana.

Razlozi za donošenje Plana:

1. Usklađenost sa zakonskim i podzakonskim okvirom
   1. Zakonska obveza izrade Plana i usklađenje sa Zakonom

Zakon o prostornom uređenju (NN 153/13, 65/17, 114/18, 39/19, 98/19, 67/23)

* 1. Usklađenje s planom više razine

Prostorni plan uređenja Zadarske županije (Službeni gasnik Zadarske županije broj 2/01, 6/04, 2/05, 17/06, 3/10, 15/14, 14/15, 6/19, 19/23)

* 1. Usklađenje s planom šireg područja iste razine

Prostorni plan uređenja Općine Sveti Filip i Jakov (Službeni glasnik Općine Sveti Filip i Jakov 2/02, 3/06, 07/11 - ispravak greške, 2/14, 6/14 - ispravak greške, 3/15, 9/1 - ispravak greške, 2/17, 13/18, 10/19, 03/20, 2/21, 8/22, 1/24)

1. Određivanje novih prostorno planskih rješenja

- Definiranje planskih smjernica za uređenje i korištenje dijela naselja namjenjenog za poljoprivrednu proizvodnju

- Usvajanje prijedloga i zahtjeva (podataka, planskih smjernica) javnopravnih tijela određenih posebnim propisima

Osnovni ciljevi i programska polazišta za izradu Plana:

Planom će Općina, sukladno važećim propisima i svojoj obvezi, za prostor unutar obuhvata urbanističkog plana, analizirati i revalorizirati postojeću osnovu prostornih i funkcionalnih rješenja, uvjeta i oblikovanja pojedinih prostornih cjelina, te planirati prostor sukladno novonastalim potrebama u cilju boljeg razvoja cjelokupnog područja Općine Sv. Filip i Jakov

***Obuhvat Plana***

Članak 4.

Obuhvat Plana je definiran Prostornim planom Općine Sveti Filip i Jakov, odnosno njegovim 10. izmjenama i dopunama, a odnosi se na katastaraske čestice oznake 2812, 2824, 2826, 2827, 2823, 2825, 2836, 2837, 2838, 2839/1, 2839/2 sve k.o.Sveti Filip i Jakov. Geometrija plana nalazi se u sustavu ePlanovi.

***Sažeta ocjena stanja u obuhvatu Plana***

Članak 5.

Ocjenjuje se da kroz Prostorni Plan nije moguće optimalno korištenje postojećih potencijala prostora pa ih je potrebno detaljnije definirati

***Popis sektorskih strategija i drugih dokumenata u skladu s kojima se utvrđuju zahtjevi za izradu Plana***

Članak 6.

U izradi i donošenju Plana koristiti će se koristiti uvjeti, smjernice, podaci i raspoloživa dokumentacija koju iz područja svog djelokruga osiguravaju tijela i osobe određeni posebnim propisima, kao i ostala dokumentacija koja bude pribavljena u toku izrade i donošenja Plana

***Način pribavljanja stručnih rješenja za izradu Plana***

Članak 7.

Stručna rješenja izrađuje stručni izrađivač Plana ovlašten za obavljanje stručnih poslova prostornog

uređenja.

***Popis javnopravnih tijela određenih posebnim propisima, koja daju zahtjeve za izradu Plana iz područja svog djelokruga, te drugih sudionika i korisnika prostora koji trebaju sudjelovati u izradi Plana***

Članak 8.

Poziv na dostavu zahtjeva za izradu Plana uputit će se sljedećim javnopravnim tijelima:

* 1. Zadarska županija, Upravni odjel za prostorno uređenje, zaštitu okoliša i komunalne poslove, HR-23000 Zadar, Ulica Božidara Petranovića 8.
  2. Hrvatske vode, VGO za slivove južnoga Jadrana, HR-21000 Split, Vukovarska 35.
  3. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
  4. Hrvatske šume d.o.o., Uprava šuma Podružnica Split, HR-21000 Split, Kralja Zvonimira 35/III.
  5. Ministarstvo unutarnjih poslova, Ravnateljstvo civilne zaštite, Područni ured civilne zaštite Split, Služba civilne zaštite Zadar, Odjel inspekcije, HR-23000 Zadar, Murvička ulica 9.
  6. Ministarstvo kulture i medija, Uprava za zaštitu kulturne baštine, Konzervatorski odjel u Zadru, HR-23000 Zadar, Ilije Smiljanića 3.
  7. KOMUNALAC d.o.o. Biograd n/m, HR-23210 Biograd na Moru, Ulica kralja Petra Svačića 28.
  8. HEP-Operator distribucijskog sustava d.o.o., Elektra Zadar, HR-23000 Zadar, Kralja Dmitra Zvonimira 8.

Poziv na dostavu zahtjeva za izradu Plana uputit će se i drugim sudionicima i korisnicima prostora koji sudjeluju u izradi Plana:

1. Zavod za prostorno uređenje Zadarske županije, HR-23000 Zadar, Ulica braće Vranjana 11.

Rok za dostavu zahtjeva je 15 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

Zahtjevi za izradu Plana dostavljaju se na sljedeći način:

Primjenom članka 90. Zakona o prostornom uređenju, navedena tijela i osobe pozivaju se da

u roku od 15 dana dostave svoje zahtjeve za izradu Plana.

Ukoliko navedena tijela i pravne osobe ne dostave svoje zahtjeve u navedenom roku smatrati

će se da ih nemaju

***Dinamika s fazama izrade Plana***

Članak 9.

- Dostava prethodnih zahtjeva (podaci, planske smjernice i propisani dokumenti) za izradu prostornog plana: 15 dana od dana zaprimanja Odluke s pozivom na dostavu zahtjeva

- Izrada Prijedloga plana za javnu raspravu: 20 dana od dana zaprimanja prethodnih zahtjeva

- Javna rasprava: 30 dana

- Rok za davanje pisanih mišljenja, prijedloga i primjedbi - do završetka javnog uvida

- Izvješće o javnoj raspravi 10 dana od isteka roka za davanje pisanih mišljenja, prijedloga i primjedbi i izrada Nacrta konačnog prijedloga

- Utvrđivanje Konačnog prijedloga Plana 10 dana po prihvaćanju Nacrta konačnog prijedloga Plana i Izvješća s javne rasprave

- Donošenje Plana – ovisi o sjednici Općinskog vijeća

***Izvori financiranja izrade Plana***

Članak 10.

Izrada Plana financirat će se sukladno članku 63. Zakona o prostornom uređenju

***Druga pitanja značajna za izradu Plana***

Članak 11.

Nema

***Prijelazne i završne odredbe***

Članak 12.

Ova Odluka stupa na snagu osmog dana od dana objave u Službenom glasniku Općine Sveti Filip i

Jakov.

Donošenjem ove Odluke stavlja se izvan snage Odluka o izradi urbanističkog plana uređenja zone pomoćnih gospodarskih objekata objavljena u Službenoim glasniku broj 5/24.

KLASA: \_\_\_-\_\_\_/\_\_\_-\_\_\_/\_\_\_

URBROJ: \_\_\_\_-\_\_\_-\_\_\_-\_\_\_

\_\_\_\_\_\_\_\_\_\_\_\_\_\_, \_\_\_.\_\_\_.\_\_\_\_\_\_.

PREDSJEDNIK OPĆINSKOG VIJEĆA

Igor Pedisić

Kraj

Prijedlog Odluke pripremila i s istim suglasna odgovorna osoba Nositelja izrade:

KLASA: 350-03/24-09/1

URBROJ: 2198-19-03-24-9

Sveti Filip i Jakov, 06.09.2024.

PROČELNIK

Jure Jelenić, dipl.ing.građ.